1927 में गांधी ई वी रामस्वामी नायकर से मिलने गए थे। बातचीत के बीच उन्होंने पूछा, ‘क्या इस वक्त हम सब एक साथ मिल कर हिंदू धर्म में पाई जाने वाली बुराइयों को जड़ से खत्म नहीं कर सकते?’ पेरियार ने जवाब दिया, ‘आप ऐसा नहीं कर सकते। यदि आप ऐसा कर पाने में सफल भी हो गए तो आपके बाद किसी ऐसे ‘महात्मा’ का प्रादुर्भाव होगा जो आपके परिवर्तन को पूरी तरह बदल देगा और इस धर्म को पुन: उसी रूप में ला देगा, जिस रूप में आज हम इसे पाते हैं।’ (सामाजिक क्रांति के दस्तावेज)। पेरियार के दूसरे विचारों में अतिरंजना हो, उनका यह कथन यथार्थ साबित हुआ।